Bedfordshire
        
         (fylke i England)
Store norske leksikon,Geografi,Verdens geografi,Europa,Storbritannia og Nord-Irlands geografi
Bedfordshire er et fylke og grevskap i det sørøstlige Storbritannia, England, nord for London. Grevskapet hadde 664 600 innbyggere i 2017 og et areal på 1235 kvadratkilometer. Bedford er hovedstad, mens Luton er den største byen.
Bedfordshire består til størstedelen av et flatt sletteland omkring elven Ouse og dens bielver. Den sørlige del gjennomskjæres av kalkryggene Chiltern Hills, der krittklippen Beachy Head og grevskapets høyeste punkt Dunstable Downs, 243 meter over havet, ligger. Mesteparten av arealet er oppdyrket, med produksjon av melk og grønnsaker for London-markedet. Den sørlige del er mer industrialisert.Slottet Woburn Abbey fra 1700-tallet er et populært turistmål, akkurat som flymuseumet Shuttleworth Collection. Les mer i Store norske leksikon England – lokale myndigheter Storbritannia Storbritannias geografi